
kėdainių rajono savivaldybėS TARYBA

SPRENDIMAS

DĖL KĖDAINIŲ R. KRAKIŲ MIKALOJAUS KATKAUS GIMNAZIJOS NUOSTATŲ TVIRTINIMO 

2014 m. balandžio 25 d. Nr. TS-84
Kėdainiai

Vadovaudamasi Lietuvos Respublikos civilinio kodekso 2.47 straipsniu, Lietuvos Respublikos vietos savivaldos įstatymo 7 straipsnio 7 punktu, 16 straipsnio 3 dalies 9 punktu, Lietuvos Respublikos biudžetinių įstaigų  įstatymo 4 straipsnio 3 dalies 1 punktu ir 6 straipsnio 5 dalimi, Lietuvos Respublikos švietimo įstatymo 43 straipsnio 3 ir 4 dalimis, Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl nuostatų, įstatų ar statutų  įforminimo reikalavimų patvirtinimo“ ir Kėdainių rajono savivaldybės tarybos 2014 m. vasario 14 d. sprendimu Nr. TS-11„Dėl Kėdainių rajono savivaldybės tarybos 2012 m. vasario 10 d. sprendimo Nr. TS-4 „Dėl Kėdainių rajono savivaldybės mokyklų tinklo pertvarkos 1012-2015 metų bendrojo plano patvirtinimo“ pakeitimo“ bei atsižvelgdama į Krakių Mikalojaus Katkaus gimnazijos direktoriaus 2014 m. balandžio 25 d. raštą Nr. S-57 „Dėl Kėdainių r. Krakių Mikalojaus Katkaus gimnazijos nuostatų patvirtinimo“, Kėdainių rajono savivaldybės taryba n u s p r e n d ž i a:

1. Tvirtinti Kėdainių r. Krakių Mikalojaus Katkaus gimnazijos nuostatus (pridedama).

2. Įgalioti Kėdainių r. Krakių Mikalojaus Katkaus gimnazijos direktorių Alaną Magylą pasirašyti nuostatus, pateikti juos Juridinių asmenų registro tvarkytojui ir atlikti kitus su šiuo pavedimu susijusius veiksmus.

3. Pripažinti netekusiu galios Kėdainių rajono savivaldybės tarybos 2013 m. liepos 5 d. sprendimą Nr. TS-200 „Dėl Kėdainių r. Krakių Mikalojaus Katkaus gimnazijos nuostatų patvirtinimo“.





Savivaldybės meras



                  Rimantas Diliūnas



                 PATVIRTINTA



                 Kėdainių rajono savivaldybės tarybos 



                 2014 m. balandžio 25 d. sprendimu Nr. TS-84 
KĖDAINIŲ R.  KRAKIŲ MIKALOJAUS KATKAUS

GIMNAZIJOS NUOSTATAI

I. BENDROSIOS NUOSTATOS

1. Kėdainių r. Krakių Mikalojaus Katkaus gimnazijos nuostatai (toliau – Nuostatai) reglamentuoja Kėdainių r. Krakių Mikalojaus Katkaus gimnazijos (toliau – Gimnazija) teisinę formą, priklausomybę, savininką, savininko teises ir pareigas įgyvendinančią instituciją, Gimnazijos grupę, tipą, pagrindinę paskirtį, mokymo kalbą ir mokymo formas, veiklos teisinį pagrindą, veiklos sritį, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, Gimnazijos teises, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, Gimnazijos turtą ir lėšas, jų naudojimo tvarką ir finansinės veiklos kontrolę, reorganizavimo, likvidavimo ar struktūros pertvarkymo tvarką.

2. Oficialusis mokyklos pavadinimas – Kėdainių r. Krakių Mikalojaus Katkaus gimnazija, trumpasis pavadinimas – Krakių gimnazija. Gimnazija įregistruota Juridinių asmenų registre, kodas 191019634.

3. Gimnazijos istorija: Švietimo ministerijos 1940 m. rugsėjo 21 d. įsakymu B Nr. 96 Krakėse pradėjo veiklą valstybinė mišri progimnazija, kuri nuo 1945 m. vadinama vidurine mokykla. Lietuvos TSR švietimo ministro 1974 m. balandžio 17 d. įsakymu Nr. 79 Krakių vidurinei mokyklai suteiktas rašytojo etnografo Mikalojaus Katkaus vardas. Nuo 2007 m. birželio mėn. 7 d. mokyklos tipas – Gimnazija.

4. Teisinė forma – biudžetinė įstaiga.

5. Priklausomybė – Kėdainių rajono savivaldybės mokykla.

6. Savininkas – Kėdainių rajono savivaldybė (klasifikatoriaus kodas 111103885), adresas – J. Basanavičiaus g. 36, LT-57288 Kėdainiai. Gimnazijos savininko teises ir pareigas įgyvendina Kėdainių rajono savivaldybės taryba.
7. Mokyklos grupė – bendrojo ugdymo mokykla.

8. Mokyklos tipas – gimnazija.

9. Pagrindinė paskirtis – gimnazijos tipo gimnazija.

10. Mokymo kalba – lietuvių.

11. Mokymosi formos – grupinio ir pavienio. Grupinio mokymosi formos mokymo proceso organizavimo būdas – kasdienis. Pavienio mokymosi formos mokymo proceso organizavimo būdas – savarankiškas, nuotolinis.   

12. Gimnazija  vykdo ikimokyklinio, priešmokyklinio, pradinio, pagrindinio, vidurinio ugdymo  ir neformaliojo švietimo  programas.

13. Mokiniams išduodami mokymosi pasiekimus įteisinantys dokumentai: pradinio ugdymo pasiekimų pažymėjimas, pagrindinio ugdymo pasiekimų pažymėjimas, vidurinio ugdymo pasiekimų pažymėjimas, pažymėjimas, mokymosi pasiekimų pažymėjimas, pradinio išsilavinimo pažymėjimas,  pagrindinio išsilavinimo pažymėjimas, brandos atestatas, brandos atestato priedas ir brandos atestato (diplomo) priedas. Mokymosi pasiekimus įteisinantys dokumentai išduodami Lietuvos Respublikos teisės aktų nustatyta tvarka.

14. Gimnazija turi tris skyrius:

14.1. „Bitutės“ skyrius. Vykdomos švietimo programos–ikimokyklinis, priešmokyklinis, pradinis ugdymas.

14.2. Meironiškių skyrius. Vykdomos švietimo programos–ikimokyklinis, priešmokyklinis, pradinis ugdymas. 

14.3. Pajieslio daugiafunkcis centras. Vykdomos ikimokyklinio, priešmokyklinio, pradinio ugdymo programos, vykdomos ir kitos neformaliojo vaikų švietimo ir (ar) suaugusiųjų neformaliojo švietimo programos, sudaromos sąlygos teikti vietos bendruomenei reikalingas kultūros ir socialines paslaugas. 

15. Gimnazija yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką. Gimnazija savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo ir mokslo ministro įsakymais, kitais teisės aktais ir šiais Nuostatais.

II. GIMNAZIJOS VEIKLOS SRITYS IR RŪŠYS, TIKSLAS, UŽDAVINIAI, FUNKCIJOS MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS

16. Gimnazijos veiklos sritis – švietimas.

17. Gimnazijos švietimo veiklos rūšys:

17.1. pagrindinės švietimo veiklos rūšys – pradinis, pagrindinis, vidurinis ugdymas;

17.2. kitos švietimo veiklos rūšys: 

17.2.1. ikimokyklinis ugdymas;

17.2.2. priešmokyklinis ugdymas;

17.2.3. kultūrinis švietimas;

17.2.4. sportinis ir rekreacinis švietimas;

17.2.5. kitas, niekur nepriskirtas švietimas;

17.2.6. švietimui būdingų paslaugų veikla.

18. Kita ne švietimo veiklos rūšis – nuosavo arba nuomojamo nekilnojamojo turto nuoma ir eksploatavimas, vaikų poilsio stovyklų veikla, bibliotekų, archyvų ir socialinė veikla.

19. Gimnazijos veiklos tikslas – išugdyti dorą, išsilavinusį, kritiškai ir atsakingai mąstantį, gebantį žinias taikyti praktikoje, mokantį prisitaikyti prie besikeičiančios visuomenės, atvirą pasaulio vertybėms, bet išlaikantį tautinę, patriotinę savimonę Lietuvos pilietį. 

20. Gimnazijos veiklos uždaviniai: 

20.1. teikti pradinį, pagrindinį ir vidurinį išsilavinimą;

20.2. teikti mokiniams pedagoginę, specialiąją pedagoginę, psichologinę ir socialinę pagalbą;

20.3. tenkinti mokinių pažinimo, ugdymo(si) ir saviraiškos poreikius. Ugdyti mokinio iniciatyvumą, savarankiškumą, atsakingumą;

20.4. sudaryti sąlygas ugdytis saugioje ir sveikoje aplinkoje;   

20.5. turtinti švietimo tikslus atitinkančią materialinę bazę;

20.6. plėtoti tautinę ir pilietinę brandą.

21. Gimnazijos funkcijos:

21.1. konkretina, individualizuoja ir diferencijuoja ugdymo turinį, vadovaudamasi švietimo ir mokslo ministro tvirtinamomis Bendrosiomis programomis ir Bendraisiais ugdymo planais, atsižvelgdama į gimnazijos mokinių, mokytojų, tėvų, sociokultūrinės aplinkos poreikius ir interesus;

21.2. vykdo ikimokyklinio, priešmokyklinio, pradinio, pagrindinio ugdymo programas ir akredituotą vidurinio ugdymo programą;

21.3. rengia ir užtikrina modulių ir pasirenkamųjų dalykų programų, papildančių ir tenkinančių mokinių saviraiškos poreikius, vykdymą;

21.4. rengia pritaikytas ir individualizuotas pradinio, pagrindinio ir vidurinio ugdymo programas, neformaliojo vaikų švietimo programas;

21.5. vykdo pagrindinio ugdymo pasiekimų patikrinimą ir brandos egzaminus švietimo ir mokslo ministro nustatyta tvarka;

21.6. vykdo rajono savivaldybės, šalies ir tarptautinius projektus;

21.7. sudaro mokymo sutartis;

21.8. sudaro palankias sąlygas veikti mokinių ir jaunimo organizacijoms, skatinančioms mokinių dorinį, tautinį, pilietinį sąmoningumą, socialinę brandą, padedančioms tenkinti saviugdos ir saviraiškos poreikius;

21.9. teikia informacinę, psichologinę, socialinę pedagoginę, specialiąją pedagoginę ir specialiąją pagalbą, vykdo profesinį informavimą, konsultavimą ir orientavimą, mokinių sveikatos priežiūrą ir vaikų minimalios priežiūros priemones;

21.10. atlieka mokinio specialiųjų ugdymosi poreikių pirminį įvertinimą, teikia specialiąją pagalbą mokiniams švietimo ir mokslo ministro nustatyta tvarka;

21.11. organizuoja tėvų (globėjų, rūpintojų) pageidavimu jų mokamas papildomas paslaugas (būrelius, ekskursijas ir kita) teisės aktų nustatyta tvarka;

21.12. sudaro sąlygas mokytojams, kitiems ugdymo procese dalyvaujantiems asmenims ir aptarnaujančiam personalui profesiškai tobulėti bei teikia informacinę, ekspertinę, konsultacinę ir kvalifikacijos tobulinimo pagalbą;

21.13. užtikrina sveiką, saugią ugdymosi ir darbo aplinką, kuri užkerta kelią smurto, prievartos apraiškoms ir žalingiems įpročiams;

21.14. kuria ugdymo turinio reikalavimams įgyvendinti reikiamą materialinę bazę vadovaudamasi švietimo ir mokslo ministro patvirtintais švietimo aprūpinimo standartais;

21.15. organizuoja mokinių maitinimą Gimnazijoje teisės aktų nustatyta tvarka;

21.16. organizuoja mokinių vežimą į Gimnaziją ir iš jos į namus teisės aktų nustatyta tvarka; 

21.17. viešai skelbia informaciją apie Gimnaziją švietimo ir mokslo ministro nustatyta tvarka;

21.18. atlieka Gimnazijos veiklos kokybės įsivertinimą;

21.19. atlieka kitas įstatymų ir teisės aktų numatytas funkcijas;

21.20. išduoda mokymosi pasiekimus įteisinančius dokumentus švietimo ir mokslo ministro nustatyta tvarka:

21.20.1.  baigus pradinio ugdymo programą; 

21.20.2.  baigus individualizuotą pradinio ugdymo programą;

21.20.3.  baigus pagrindinio ugdymo programos pirmąją dalį;

21.20.4.  baigus pagrindinio ugdymo programą;

21.20.5.  baigus individualizuotą pagrindinio ugdymo programą;

21.20.6.  baigus vidurinio ugdymo programą;

21.20.7.  baigus individualizuotą vidurinio ugdymo programą;

21.20.8.  nebaigus ugdymo programos.

III. GIMNAZIJOS TEISĖS IR PAREIGOS

22. Gimnazija, įgyvendindama jai pavestus tikslą ir uždavinius, atlikdama jai priskirtas funkcijas, turi teisę:

22.1. parinkti ugdymo(si) metodus ir veiklos būdus;

22.2. kurti naujus ugdymo(si) modelius, užtikrinančius kokybišką ugdymą;

22.3. Švietimo ir mokslo ministerijos nustatyta tvarka vykdyti rajono savivaldybės, šalies ir tarptautinius švietimo projektus;

22.4. bendradarbiauti su fiziniais ir juridiniais asmenimis; 

22.5. stoti ir jungtis į asociacijas, dalyvauti jų veikloje;

22.6. gauti paramą Lietuvos Respublikos labdaros ir paramos įstatymo nustatyta tvarka;

22.7. naudotis kitomis teisės aktų suteiktomis teisėmis.

23. Gimnazija privalo: 

23.1. užtikrinti sveiką, saugią, užkertančią kelią smurto, prievartos apraiškos ir žalingiems įpročiams aplinką;

23.2. užtikrinti kokybišką ugdymo programų vykdymą;

23.3. užtikrinti mokymo sutarčių sudarymą ir sutarties įsipareigojimų vykdymą;

23.4. rūpintis pedagogų kvalifikacijos tobulinimu;

23.5. užtikrinti atvirumą vietos bendruomenei;

23.6. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

IV. GIMNAZIJOS VEIKLOS ORGANIZAVIMAS IR VALDYMAS

24. Gimnazijos veikla organizuojama pagal:

24.1. direktoriaus patvirtintą Gimnazijos strateginį planą, kuriam yra pritarusios Gimnazijos taryba ir savivaldybės vykdomoji institucija ar jos įgaliotas asmuo;

24.2. direktoriaus patvirtintą Gimnazijos metinį veiklos planą, kuriam yra pritarusi Gimnazijos taryba;

24.3. direktoriaus patvirtintą Gimnazijos ugdymo planą ir Ikimokyklinio ugdymo programą, kurie yra suderinti su Gimnazijos taryba ir  savivaldybės vykdomąja institucija ar jos įgaliotu asmeniu. 

25. Gimnazijai vadovauja direktorius, skiriamas į pareigas atviro konkurso būdu ir atleidžiamas iš jų teisės aktų nustatyta tvarka.

26. Direktoriaus funkcijos organizuojant ir koordinuojant Gimnazijos veiklą:

26.1. suderinęs su Kėdainių rajono savivaldybės administracijos direktoriumi ar jo įgaliotu asmeniu, tvirtina Gimnazijos vidaus struktūrą, Gimnazijos mokytojų ir kitų ugdymo procese dalyvaujančių asmenų ir aptarnaujančio personalo pareigybių sąrašą;

26.2. nustato direktoriaus pavaduotojų ugdymui veiklos sritis;

26.3. nustato Gimnazijos struktūrinių padalinių tikslus, uždavinius, funkcijas, Gimnazijos struktūrinių padalinių vadovų veiklos sritis;

26.4. tvirtina mokytojų ir kitų ugdymo procese dalyvaujančių asmenų ir aptarnaujančio personalo pareigybių aprašymus, Lietuvos Respublikos darbo kodekso ir kitų teisės aktų nustatyta tvarka priima ir atleidžia mokytojus, kitus ugdymo procese dalyvaujančius asmenis ir aptarnaujantį personalą, skatina juos, skiria jiems drausmines nuobaudas;

26.5. suderinęs su Gimnazijos taryba, tvirtina Gimnazijos darbo tvarkos taisykles;  

26.6. priima mokinius Kėdainių rajono savivaldybės tarybos nustatyta tvarka, sudaro mokymo sutartis teisės aktų nustatyta tvarka, siūlo mokytis kitoje mokykloje ir gali siūlyti mokinį perkelti į kitą mokyklą teisės aktų nustatyta tvarka;

26.7. pagal galimybes sudaro mokiniams, mokytojams, kitiems ugdymo procese dalyvaujantiems asmenims ir aptarnaujančiam personalui saugias ir sveikatai nekenksmingas darbo sąlygas visais su ugdymu(si) ir darbu susijusiais aspektais;

26.8. vadovauja Gimnazijos strateginio plano, Gimnazijos metinio veiklos plano, švietimo programų rengimui, juos tvirtina, vadovauja jų vykdymui;

26.9. organizuoja ir koordinuoja Gimnazijos veiklą pavestoms funkcijoms atlikti ir uždaviniams įgyvendinti, analizuoja ir vertina Gimnazijos veiklą, materialinius ir intelektinius išteklius;

26.10. ugdymo turinio formavimo ir ugdymo proceso organizavimo klausimais organizuoja mokytojų ir švietimo pagalbos mokiniui specialistų, kurių veikla susijusi su nagrinėjamu klausimu, pasitarimus;

26.11. leidžia įsakymus ir kontroliuoja jų vykdymą;

26.12. sudaro teisės aktais nustatytas darbo grupes, komisijas, inicijuoja metodinių grupių ir metodinės tarybos sudarymą;

26.13. sudaro Gimnazijos vardu sutartis Gimnazijos funkcijoms atlikti;

26.14. organizuoja Gimnazijos dokumentų saugojimą ir valdymą teisės aktų nustatyta tvarka; 

26.15. disponuoja, valdo, naudoja Gimnazijos turtą ir lėšas teisės aktų nustatyta tvarka; 

26.16. rūpinasi intelektiniais, materialiniais, finansiniais ir informaciniais ištekliais, užtikrina jų optimalų valdymą ir naudojimą;

26.17. rūpinasi mokytojų metodinės veiklos organizavimu, sudaro galimybes mokytojams ir kitiems ugdymo procese dalyvaujantiems asmenims atestuotis švietimo ir mokslo ministro nustatyta tvarka;

26.18. sudaro sąlygas mokytojams ir kitiems ugdymo procese dalyvaujantiems asmenims ir aptarnaujančiam personalui tobulinti kvalifikaciją;

26.19. inicijuoja Gimnazijos savivaldos institucijų sudarymą ir skatina jų veiklą;

26.20. bendradarbiauja su mokinių tėvais (globėjais, rūpintojais), pagalbą mokiniui, mokytojui ir mokyklai teikiančiomis įstaigomis, teritorinėmis sveikatos, policijos, socialinių paslaugų įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;

26.21. inicijuoja Gimnazijos veiklos kokybės įsivertinimą;

26.22. atstovauja Gimnazijai kitose institucijose;

26.23. dalį savo funkcijų teisės aktų nustatyta tvarka gali pavesti atlikti direktoriaus pavaduotojams ugdymui;

26.24.  tvirtina skyrių nuostatus;

26.25. vykdo kitas teisės aktuose ir pareigybės aprašyme nustatytas funkcijas.

27. Gimnazijos direktorius atsako už Lietuvos Respublikos įstatymų ir kitų teisės aktų laikymąsi Gimnazijoje, už demokratinį Gimnazijos valdymą, bendruomenės narių informavimą, tinkamą funkcijų atlikimą, nustatytų Gimnazijos tikslo ir uždavinių įgyvendinimą, Gimnazijos veiklos rezultatus, už gerą ir veiksmingą vaiko minimalios priežiūros priemonių įgyvendinimą.

28. Gimnazijoje sudaromos metodinės grupės ir metodinė taryba:

28.1. Metodinės grupės skirtos mokytojams ir pagalbos mokiniui specialistams pasirengti ugdyti mokinius: planuoti ir aptarti ugdymo turinį (programas, ugdymo(si) metodus, kontekstą, mokinių pasiekimų ir pažangos vertinimo būdus, ugdymo(si) priemones ir patyrimą, kurį mokiniai sukaupia ugdymo(si) procese), pritaikyti jį mokinių individualioms reikmėms, nagrinėti praktinę veiklą, plėtoti mokytojų profesinės veiklos kompetencijas, suderintas su Gimnazijos strateginiais tikslais, ir kartu siekti mokytojų pažangos. 

28.2. Metodines grupes sudaro vieno ar kelių ugdymo sričių mokytojai. Metodinei grupei vadovauja grupės narių išrinktas pirmininkas.


28.3. Metodinė taryba organizuoja ir koordinuoja metodinių grupių veiklą, nustato mokytojų metodinės veiklos prioritetus, mokytojų kvalifikacijos tobulinimo poreikius, inicijuoja pedagoginių inovacijų diegimą Gimnazijoje, derina ilgalaikius dalykų planus, individualias programas, teikia siūlymų Gimnazijos administracijai Gimnazijos veiklos planavimo ir ugdymo(si) proceso organizavimo, kitais aktualiais ugdymo(si) klausimais.
28.4. Metodinę tarybą sudaro ugdymo sričių metodinių grupių pirmininkai. Metodinei tarybai vadovauja tarybos narių išrinktas pirmininkas. Jos veiklą koordinuoja direktoriaus pavaduotojas ugdymui. Metodinė taryba dirba pagal direktoriaus patvirtintą planą.

V. GIMNAZIJOS SAVIVALDA

29. Gimnazijos taryba (toliau – Taryba) yra aukščiausia Gimnazijos savivaldos institucija. Taryba telkia Gimnazijos mokinių, pedagogų, tėvų (globėjų, rūpintojų) bendruomenę, vietos bendruomenę demokratiniam Gimnazijos valdymui, padeda spręsti Gimnazijos aktualius klausimus, direktoriui atstovauti teisėtiems Gimnazijos interesams.

30. Taryba sudaroma iš Gimnazijoje nedirbančių mokinių tėvų (globėjų, rūpintojų), pedagogų, mokinių. Tarybos narių skaičių ir veiklos kadencijos trukmę reglamentuoja Gimnazijos tarybos nuostatai.

31. Į Tarybą lygiomis dalimis tėvus (globėjus, rūpintojus) renka Gimnazijos ir darželio tėvų komitetai, pedagogus – mokytojų taryba, mokinius – mokinių taryba.

32. Tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančių balsų dauguma. Gimnazijos direktorius Tarybos posėdžiuose gali dalyvauti kviestinio nario teisėmis.

33. Tarybai vadovauja pirmininkas, išrinktas atviru balsavimu Tarybos posėdyje.

34. Tarybos kompetencija:

34.1. teikia siūlymų dėl Gimnazijos strateginių tikslų, uždavinių ir jų įgyvendinimo priemonių;

34.2. pritaria Gimnazijos strateginiam planui, metiniam veiklos planui, ugdymo planui, Gimnazijos darbo tvarkos taisyklėms, kitiems Gimnazijos veiklą reglamentuojantiems dokumentams, teikiamiems Gimnazijos direktoriaus;

34.3. teikia siūlymų Gimnazijos direktoriui dėl Gimnazijos Nuostatų pakeitimo ar papildymo, Gimnazijos vidaus struktūros tobulinimo;

34.4. pasirenka Gimnazijos veiklos įsivertinimo sritis, atlikimo metodiką, analizuoja įsivertinimo rezultatus ir priima sprendimus dėl veiklos tobulinimo;

34.5. svarsto Gimnazijos turto ir lėšų naudojimo klausimus;

34.6. išklauso Gimnazijos direktoriaus parengtas metines Gimnazijos veiklos ataskaitas ir teikia siūlymų Gimnazijos direktoriui dėl Gimnazijos veiklos tobulinimo;

34.7. teikia siūlymų Kėdainių rajono savivaldybės tarybai dėl Gimnazijos materialinio aprūpinimo, veiklos tobulinimo;

34.8. svarsto mokytojų metodinės tarybos, mokinių ir tėvų (globėjų, rūpintojų) savivaldos institucijų ar Gimnazijos bendruomenės narių iniciatyvas ir teikia siūlymų Gimnazijos direktoriui;

34.9. teikia siūlymų dėl Gimnazijos darbo tobulinimo, saugių ugdymo(si) ir darbo sąlygų sudarymo, talkina formuojant Gimnazijos materialinius, finansinius ir intelektinius išteklius;

34.10. svarsto Gimnazijos direktoriaus teikiamus klausimus.

35. Tarybos nutarimai yra teisėti, jei jie neprieštarauja teisės aktams.

36. Gimnazijos taryba dirba pagal parengtą metinį veiklos planą ir už savo veiklą vieną kartą per metus atsiskaito ją rinkusiems Gimnazijos bendruomenės nariams.

37. Mokytojų taryba – nuolat veikianti Gimnazijos savivaldos institucija mokytojų profesiniams ir bendriesiems ugdymo(si) klausimams spręsti. Ją sudaro Gimnazijos direktorius, direktoriaus pavaduotojai ugdymui, visi Gimnazijoje ir jos skyriuose dirbantys pedagogai ir kiti tiesiogiai ugdymo procese dalyvaujantys asmenys.

38. Mokytojų tarybai vadovauja Gimnazijos direktorius.

39. Mokytojų tarybos posėdžius šaukia Gimnazijos direktorius. Posėdis yra teisėtas, jei jame dalyvauja du trečdaliai mokytojų tarybos narių. Nutarimai priimami posėdyje dalyvavusių narių balsų dauguma.

40. Mokytojų taryba svarsto ir priima nutarimus teisės aktų nustatytais ir Gimnazijos direktoriaus teikiamais klausimais.

Direkcijos taryba teikia siūlymų ugdymo(si) procesui tobulinti, pritaria mokinių savivaldos institucijų nuostatams, vertina jų ataskaitas ir veiklą, svarsto Gimnazijos veiklą reglamentuojančių dokumentų, ugdymo planų, programų projektus ir teikia siūlymų dėl jų įgyvendinimo.

41. Direkcijos taryba – Gimnazijos savivaldos institucija mokinių ugdymo organizavimo, saugumo užtikrinimo ir gimnazijos veiklos aktualiems klausimams spręsti. 

41.1. Ją sudaro gimnazijos direktorius, direktoriaus pavaduotojai ugdymui, direktoriaus pavaduotojas ūkiui ir bendriems reikalams, neformaliojo švietimo organizatorius. 

41.2. Direkcijos taryba teikia siūlymų ugdymo(si) procesui tobulinti, pritaria mokinių savivaldos institucijų nuostatams, vertina jų ataskaitas ir veiklą, svarsto Gimnazijos veiklą reglamentuojančių dokumentų, ugdymo planų, programų projektus ir teikia siūlymų dėl jų įgyvendinimo.

41.3.  Susirinkimas kviečiamas ne rečiau kaip kartą per mėnesį. 

41.4. Nutarimai priimami dalyvaujančių tarybos narių balsų dauguma.
42. Gimnazijoje nuolat veikia Gimnazijos mokinių savivaldos institucija – mokinių taryba (toliau – MT). Jos narių skaičių ir veiklos kadencijos trukmę nustato Gimnazijos direktorius. MT nariai yra klasių susirinkimų deleguoti atstovai. MT vadovauja savivaldos narių atviru balsavimu išrinktas prezidentas. MT inicijuoja ir padeda organizuoti Gimnazijos renginius, akcijas, vykdyti prevencines programas, teikia siūlymų dėl ugdymo(si) organizavimo, vaikų neformaliojo švietimo programų plėtros, socialinės veiklos, dalyvauja rengiant Gimnazijos veiklą reglamentuojančius dokumentus, svarsto Gimnazijos direktoriaus teikiamus klausimus, susitaria dėl veiklos organizavimo, deleguoja narius į Gimnazijos tarybą.

43. Gimnazijos tėvų (globėjų, rūpintojų) komitetas – tėvų (globėjų, rūpintojų) savivaldos institucija. Tėvų komitetą sudaro iš kiekvienos Gimnazijos klasės deleguoti tėvų (globėjų, rūpintojų) atstovai. Gimnazijos tėvų (globėjų, rūpintojų) komitetas padeda spręsti mokinių ugdymo(si) organizavimo, elgesio, lankomumo, saugumo užtikrinimo ir kitus mokinių tėvams (globėjams, rūpintojams) aktualius klausimus, deleguoja narius į Gimnazijos tarybą.

44. „Bitutės“ skyriaus tėvų komitetas – nuolat veikianti tėvų (globėjų, rūpintojų) savivaldos institucija, atstovaujanti „Bitutės“ skyrių lankančių vaikų ir jų tėvų interesus.

45. „Bitutės“ skyriaus tėvų komitetą sudaro grupių tėvų deleguoti atstovai, kurie išrenkami kiekvienų mokslo metų pradžioje.

45.1. „Bitutės“ skyriaus tėvų komitetas teikia siūlymus dėl ugdymo organizavimo, vaikų neformaliojo švietimo plėtros, vaikų sveikatinimo klausimais; 

45.2. padeda organizuoti renginius, akcijas;

45.3. deleguoja narius į Gimnazijos tarybą.
46. Klasės taryba – nuolat veikianti klasės mokinių savivaldos institucija. Ją sudaro trys konkrečios klasės mokiniai, klasės seniūnas ir klasės auklėtojas. Klasės tarybai  vadovauja klasės seniūnas. Klasės seniūną renka klasės mokinių susirinkimas. Klasės taryba svarsto mokinių ugdymo(si), elgesio ir kitus su klasės veikla susijusius klausimus.

47. Klasės mokinių tėvų (globėjų, rūpintojų) komitetas renkamas klasės tėvų (globėjų, rūpintojų) susirinkime. Klasės mokinių tėvų (globėjų, rūpintojų) komitetui vadovauja susirinkimo išrinktas pirmininkas. Klasės mokinių tėvų (globėjų, rūpintojų) komitetas aptaria su klasės auklėtoju mokinių lankomumo, elgesio ir pažangumo, saugumo, maitinimo, informacijos gavimo apie vaikus klausimus, padeda organizuoti klasės renginius, išvykas, kurti edukacinę aplinką, vykdyti profesinį informavimą, konsultavimą ir orientavimą, teikia siūlymų Gimnazijos tėvų komitetui, Gimnazijos tarybai ir direktoriui.

VI. DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA 

IR ATESTACIJA

48. Mokytojai, kiti ugdymo procese dalyvaujantys asmenys ir aptarnaujantis personalas į Gimnaziją priimami ir atleidžiami iš jos Lietuvos Respublikos darbo kodekso, Švietimo ir mokslo ministro ir kitų teisės aktų nustatyta tvarka.

49. Mokytojams, kitiems ugdymo procese dalyvaujantiems asmenims ir aptarnaujančiam personalui už darbą mokama Lietuvos Respublikos įstatymų ir kitų teisės aktų nustatyta tvarka.

50. Gimnazijos direktorius, jo pavaduotojai ugdymui, mokytojai ir pagalbos mokiniui specialistai atestuojasi ir tobulina kvalifikaciją švietimo ir mokslo ministro nustatyta tvarka.

VII. GIMNAZIJOS TURTAS, LĖŠOS, JŲ NAUDOJIMO TVARKA, 

FINANSINĖS VEIKLOS KONTROLĖ IR GIMNAZIJOS VEIKLOS PRIEŽIŪRA

51. Gimnazija valdo patikėjimo teise rajono savivaldybės tarybos perduotą turtą, naudoja ir disponuoja juo pagal įstatymus Kėdainių rajono savivaldybės tarybos sprendimų nustatyta tvarka.

52. Gimnazijos lėšų šaltiniai:

52.1. valstybės biudžeto specialiųjų tikslinių dotacijų rajono savivaldybės biudžetui skirtos lėšos;

52.2. Kėdainių rajono savivaldybės biudžeto lėšos, skiriamos pagal patvirtintas sąmatas;

52.3. pajamos už teikiamas paslaugas;

52.4. pajamos nuomojant Gimnazijos valdomą turtą (autobusą, patalpas ir kt.);

52.5. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos, savanoriški įnašai, aukojamos lėšos ir materialinės vertybės;

52.6. kitos teisėtu būdu įgytos lėšos.

53. Lėšos naudojamos teisės aktų nustatyta tvarka.

54. Gimnazija buhalterinę apskaitą organizuoja ir finansinę atskaitomybę tvarko teisės aktų nustatyta tvarka.

55. Gimnazijos finansinė veikla kontroliuojama teisės aktų nustatyta tvarka.

56. Valstybinę švietimo teikėjų veiklos priežiūrą atlieka Švietimo ir mokslo ministerija.

57. Gimnazijos veiklos priežiūrą atlieka savininko teises ir pareigas įgyvendinanti institucija, prireikus pasitelkdama išorės vertintojus.

VIII. BAIGIAMOSIOS NUOSTATOS

58. Gimnazija turi tinklalapį, atitinkantį teisės aktų nustatytus reikalavimus.

59.  Gimnazijos tinklalapyje skelbiama informacija apie Gimnazijos vykdomas švietimo programas, priėmimo sąlygas, mokamas paslaugas, pedagogų kvalifikaciją, laisvas darbo vietas, Gimnazijos bendruomenės pasiekimus, tradicijas, renginius ir kita su švietimu susijusi informacija.

60. Nuostatai keičiami ir/ar papildomi Kėdainių rajono savivaldybės tarybos, Gimnazijos tarybos ar Gimnazijos direktoriaus iniciatyva.

61. Nuostatus, jų pakeitimus ir/ar papildymus tvirtina Kėdainių rajono savivaldybės taryba.

62. Gimnazija registruojama teisės aktų nustatyta tvarka.

63. Gimnazija reorganizuojama, pertvarkoma ar likviduojama teisės aktų nustatyta tvarka.

______________________________________________________________

SUDERINTA

Gimnazijos tarybos 

